საქართველოს რეგიონებიდან ყველაზე მძიმე სურათი ადამიანთა ჯანდაცვის კუთხით ჭიათურის რეგიონში ყველაზე მეტად საგანგაშოა. გარემოზე უკონტროლო ზემოქმედებამ და რესურსების არასწორად, ღია წესით მოპოვებამ უზრუნველყო ჰერში, წყალსა და ნიადაგში ქიმიურ ნივთიერებათა გაჟონვა. რეგიონში მაღალია ონკოლოგიურ პაციენტთა რაოდენობა, რაც გარემოზე მავნე ზემოქმედების პირდაპირი შედეგია, ასეთივე მზარდია ზედა სასუნთქ სისტემათა დაავადებათა მაჩვენებელიც, რომელთა შესახებ საფუძვლიანი კვლევები სახელმწიფოს დღემდე არა აქვს ჩატარებული. ამ პრობლემათა გათვალისწინებით სამწუხაროდ, ჭიათურის მაღაროში დასაქმებულ ადამიანებს პირველადი ჯანდაცვის მომსახურების მისაღებად 40 კილომეტრის გავლა უწევთ ზესტაფონამდე, რადგან მუნიციპალიტეტში, რომელიც 55 300 მაცხოვრებელს (Geostat, 2016) ითვლის, მხოლოდ ერთადერთი 25 კაციანი სტაციონარია, რომელსაც პაციენტების მიღება არ შეუძლია.